钦定古今图书集成/历象汇编/乾象典/第088卷 > 性理会通 > 《为定王贺雪表》唐·李峤
## 钦定古今图书集成/历象汇编/乾象典/第088卷 > 性理会通 > 《为定王贺雪表》唐·李峤

臣某言：“自涉隆冬，颇亏甘液，皇情眷伫，圣德忧勤。慜
囹圄之罹𠍴，念祁寒之在节。爰发恩造，亲虑囚徒。丝
綍始行，寒光已布。德音才降，同云便飞。落絮飘花，与
新梅而竞彩；凝光吐艳，共宵桂而连辉。俄盈九域之
中，遍洒四瀛之外。遂使狴牢式舞，布霈泽于三天；畎
亩长歌，伫丰年之”〈一作于〉万宝报应之速，固影响而无
违；庆跃之私，在臣妾而何极。无任欣抃之至，谨奉表
陈贺以闻，谨言。